*ዓቕሊ ዋግኣ መዋዳድርቲ የብላን፡ ልዕሊ ሉልን ኣልማዝንያ፡*

*ታሕጓስ ንምዓት ሓጎስ የዛሪ፡ ታሕጓስ እትብሎ ቃላት የስእን፡ ታሕጓስ ሃለዋትካ የጥፍእ፡ ታሕጓስ ልባዊ ስሚዒትካ ይገልጽ፡ ታሕጓስ ካብ ዝኾነ ነገር ሕጉስ ይገብረካ፡ ታሕጓስ ሕርኽርኽ ዝብል የጽሪ፡ ታሕጉስ ምትእምማን ይፈጥር። ግን ታሕጓስ ዘየሔጉሶ ከምዘሎ ክዝንጋዕ ኣይግባእን። ስለዚ ንኹሉ ነገር ተጻራሪ ከም ዘለዎ መጠን ንታሕጉስ ዝጻረር ኣሎ።*

*በዚ ኣጋጢሙ ዘሎ ታሕጓስ ኣብ ሞንጎ ህዝቢ ኤርትራን ኢትዮጵያን ዘይተሓጎሱ ከም ዘለዉ ኣይዝንጋዕን። ገለ ብንጹር ገለ ድማ ብዱጉል። ዓቕሉ ዝጸንቀቐ፡ ኣብ ጽንኩር ግዜ ሓሞቱ ዝተዘርገ፡ ጸረ ሰላም ተዋፊሩ/ ተዋፊራ ዝጸንሔ ዝጸንሔት ኣብ ልዕሊ ሃገርናን ህዝብናን ዘውረድዎ ኣሉታዊ ተግባራት ቁጽሮም ብዙሕዩ። ንኣብነት ደቂ ሃገር ክንሶም ጸረ ሃገር ኣብ ዝተበየነ ጉጉይ እገዳ ዝተሓባበሩ። ንሓድነት ዋዕላ መንእሰያት ህዝባዊ ግንባር ፍትሕን ደሞክራስን ምብታን ዝዓጠቑ ጡፉሻት። ኣብ ውግእ ዶብ ምስ ወያነ ኮይኖም ህዝቦም ኣብ ምብስባስ ዝተዋፈሩ።*

*መንግስቲ ኤርትራ ንጉጉያት እቕረ ክብሎም ሕድገት ዝብል እማመ ካብ ዝእምም ዓመታት ኣቕጺሩ። ዝተጠቕሙሉ ኣለዉ። ትርጉሙ ጠምዚዞም ብክሕደት ዝቐጸሉ ከም ዑቕባ ኣብ ትሕቲ ወያነ ዘጽለሉ ህዝቢ ኤርትራ ክብደል ፌስታ ዝገብሩ ሕጂ እታ ናይ ሕድገት ትብል እማመ ኣይትሰርሓሎምያ። ብናይዞም ሃሱሳት ኣተሓሳስባ መን ከይፈልጠና ዝብል ኣረኣእያ ከምዘለዎም ርዱእዩ። መንግስቲ ኤርትራ ግን ሳላ ጽንዓቱ ዝጸንዔ ህዝቢ ስለ ዘለዎ ናይዞም ዕሱባት ጸረ ህዝቢ መንነቶም ፍሉጥዩ። ሎሚ እዚ ተጀሚሩ ዘሎ ሰላም ክልቲኡ ህዝብታት ነዞም መላኻዕቲ ሃገርን መንግስትን ኤርትራ ዝኸሓዱ ምስ ወያነ ኮይኖም ኣብ ልዕሊ ህዝቢ ኢትዮጵያ ገበን ዝፈጸሙ፡ ኢትዮጵያ መሕብኢ ክትኾኖምያ ኢልካ ኣይሕሰብን፡፡ ምክንያቱ ንኢትዮጵያ ዓቢ ስግኣትዮም። እዚ ነቶም ብታህዋኽን ንእስነትን ኣሰር ጉጉያት ተኸቲሎም ኣብ ጌጋ ዝወደቑ ኣይምልከቶምን። ህዝቢ ኤርትራ ሓዳግዩ ክበሃል ከሎ ዶብ ዘይብሉ ሕድገት የለን። ንሕድገት ከም በለጽ ዝጥቀሙላ ዋግኣ ብሕጊ የሕትት።*

*ክብርን ሞጎስን ንሰማእታትና ዓወት ንሕፋሽ ገብረንጉስ መስመር ሓምለ 14, 2018*